Storm og heste kan være en farlig kombination. Derfor gør Hjallerup Rideklub lige nu, hvad de kan for at ruste hestene til ridestævne henover weekenden.

Snart skal flere heste deltage i et stort ridestævne i Hjallerup Rideklub, men med den truende storm Otto, kan det blive et udfordrende arrangement. De afventende heste befinder sig imidlertid i et stort telt med hestebokse. Teltet er sikret med jordspyd og store betonklodser, som er stroppet op til teltdugen. På hjørnet af teltet holder en stor hestetrailer for at skabe læ, og derudover er man ved at hente store halmballer, som skal bokses op langs gavlen for at bryde vinden. Anders Carlsen, der er centerleder hos Hjallerup Rideklub satser på, at det er nok til at beskytte hestene fra den ruskende storm. Stald fløj 40 meter væk Det er tidligere gået galt for rideklubben i forbindelse med stormvejr. -	Vi har desværre haft et lille uheld for år tilbage, hvor vi havde stalden placeret oppe på et af de åbne arealer. Heldigvis var det først dagen efter stævnet, at stalden fløj omkring 40 meter væk. Med de bitre erfaringer fra tidligere tager rideklubben det, ifølge Anders Carlsen, eksta seriøst, at sikkerheden er i orden. Teltdugen som overdækker hestene vil sandsynligvis skabe noget spektakel, når stormen Otto for alvor får fat. Det har man i rideklubben taget højde for, og derfor har de været nødsaget til at omrokere en smule. - Heste er jo forskellige, som vi mennesker er. Nogle har lidt større temperament, end andre. De ejere, som kender deres heste bedst, har været inde og snakke med os, og så har vi så vidt muligt prøvet at omprioritere boksene for de heste, der er sensitive, fortæller Anders Carlsen. Hør interviewet med Anders Carlsen her: